stanford-oval/wikipedia huggingface dataset:
IOPS
รูปแบบการวัด

โดยทั่วไปปริมาณ IOPS จะวัดในกรณีแบบอ่านเขียนต่อเนื่องซึ่งก็มักจะใช้การส่งข้อมูลครั้งละมาก ๆ เช่น 128 กิโลไบต์ หรือไม่ก็อ่านเขียนแบบสุ่มซึ่งมักจะใช้การส่งข้อมูลทีละน้อย ๆ เช่น 4 กิโลไบต์
รูปแบบการวัด IOPS ที่พบเห็นได้ทั่วไป
| รูปแบบการวัด | คำอธิบาย |
| --- | --- |
Random Read IOPS: จำนวนปฏิบัติการอ่าน จากการเข้าถึงตำแหน่งแบบสุ่มที่ทำได้ในหนึ่งวินาทีโดยเฉลี่ย
Random Write IOPS: จำนวนปฏิบัติการเขียน จากการเข้าถึงตำแหน่งแบบสุ่มที่ทำได้ในหนึ่งวินาทีโดยเฉลี่ย
Sequential Read IOPS: จำนวนปฏิบัติการอ่าน จากการเข้าถึงตำแหน่งข้อมูลแบบต่อเนื่องที่ทำได้ในหนึ่งวินาทีโดยเฉลี่ย
Sequential Write IOPS: จำนวนปฏิบัติการเขียน จากการเข้าถึงตำแหน่งข้อมูลแบบต่อเนื่องที่ทำได้ในหนึ่งวินาทีโดยเฉลี่ย
สำหรับฮาร์ดดิสก์ และหน่วยความจำที่อาศัยการทำงานเชิงกล มักจะมีค่า random IOPS แปรผันตามเร็วในการเลื่อนหัวอ่านไปยังตำแหน่งที่ต้องการจะเขียนหรืออ่าน ซึ่งก็ย่อมขึ้นกับความเร็วในการหมุดของฮาร์ดดิสก์เองด้วย ในขณะที่หน่วยความจำแบบแฟลชอย่างเช่นโซลิดสเตตไดรฟ์ทั่วไปนั้นค่า random IOPS จะขึ้นกับความสามารถของตัวควบคุมและประสิทธิภาพของหน่วยความจำที่นำมาใช้ ส่วนค่า sequential IOPS ยิ่งถ้าหากส่งข้อมูลคราวละมาก ๆ เช่น 128 กิโลไบต์ ด้วยแล้วค่านี้จะเป็นตัวกำหนดอัตราการส่งข้อมูลสูงสุดของอุปกรณ์ได้ และหลายครั้งก็แสดงค่านี้ในหน่วยของ เมกะไบต์ต่อวินาที ซึ่งเป็นไปตามความสัมพันธ์ดังนี้
{\text{IOPS}}*{\text{DataTransferSize}}={\text{BytesPerSec}}    (และสุดท้ายมักจะแปลงจากไบต์ต่อวินาทีเป็นเมกะไบต์ต่อวินาที)
ในฮาร์ดดิสก์บางชนิดมีความสามารถในการจัดลำดับก่อนหลังการทำงานของคำสั่งที่เข้ามาพร้อม ๆ กันได้ เช่นเทคนิค Tagged Command Queing (TCQ) และ Native Command Queuing (NCQ) การจัดลำดับก่อนหลังการทำงานนั้นเป็นการลดระยะทางการเคลื่อนที่ของหัวอ่าน และช่วยลดระยะเวลารอการหมุนของจานได้มากจึงส่งผลทำให้ IOPS สูงขึ้นได้มากเช่นกัน ซึ่งต้องอาศัยวงจรควบคุมที่มีความซับซ้อนมากขึ้น ทำให้ฮาร์ดดิสก์ SATA ส่วนใหญ่ในท้องตลาดไม่มีความสามารถนี้ติดตัวมาด้วย ส่วนฮาร์ดดิสก์ระดับองค์กร เช่น Western Digital Raptor และ Seagate Barracuda NL สามารถเพิ่ม IOPS ได้มากถึงเท่าตัวในกรณีที่มีคำสั่งเข้ามาในคิวเป็นปริมาณมาก ๆ
ฮาร์ดดิสก์ทั่วไปมี IOPS ของการอ่านและเขียนเท่า ๆ กัน แต่โซลิตสเตตไดรฟ์แบบแฟลชนั้นความสามารถในการเขียนด้อยกว่าการอ่านอย่างเห็นได้ชัด เนื่องจากไม่สามารถเขียนทับไปยังเซลล์ข้อมูลได้โดยตรง ต้องอาศัยการลบทั้งบล็อกข้อมูลซึ่งก็ต้องทำการคัดลอกข้อมูลบางส่วนไปยังบล็อกอื่นก่อนเรียกกระบวนการนี้ว่า garbage collection จึงเป็นเหตุผลที่ว่าการทดสอบ IOPS จึงต้องกำหนดให้แน่ชัดว่าจะวัดในส่วนการเขียน หรือการอ่าน หรือทั้งคู่และเป็นอัตราส่วนเท่าไหร่
โซลิดสเตตไดรฟ์ยุคใหม่ เช่น Intel X25-E มีค่า IOPS สูงถึง 10,000 IOPS การทดสอบโดย Xssist โดยใช้โปรแกรม IOmeter, การส่งข้อมูลคราวละ 4 กิโลไบต์, การเข้าถึงแบบสุ่ม, อัตราส่วนการ อ่าน/เขียน อยู่ที่ 70/30 และส่งคำสั่งพร้อมกัน 4 คำสั่ง ตัวเลข 10,000 IOPS จะตกลงมาอยู่ที่ 4,000 IOPS ใน 8 นาที และแกว่งระหว่าง 3,000 ถึง 4,000 ตั้งแต่นาทีที่ 50 และเป็นเช่นนี้ต่อไปในการทดสอบกว่า 8 ชั่วโมง แต่อย่างไรก็ดีตัวเลข 3,000 IOPS นั้นก็สูงกว่าฮาร์ดดิสก์ที่สามารถทำได้ในหลักร้อย IOPS อยู่มาก และโซลิดสเตตไดรฟ์บางตัวเช่น OCZ RevoDrive 3 x2 PICe ซึ่งใช้ตัวควมคุม SandForce 
ได้แสดงให้เห็นว่าความเร็วในการเขียนกับความเร็วในการอ่านห่างกันไม่มากอย่างที่เป็นมาในอดีต
เปรียบเทียบลักษณะการเข้าถึงข้อมูลแบบต่อเนื่อง กับแบบสุ่ม
ดัชชีมัคเดอบวร์ค

ดัชชีมัคเดอบวร์ค (เยอรมัน: Herzogtum Magdeburg, อังกฤษ: Duchy of Magdeburg) เป็นมณฑลหนึ่งของบรันเดินบวร์ค-ปรัสเซียระหว่าง ค.ศ. 1680 จนถึง ค.ศ. 1807 เป็นดัชชีที่มาแทนที่ราชรัฐอัครมุขนายกมัคเดอบวร์คหลังจากที่ถูกเปลี่ยนฐานะจากรัฐคริสตจักรมาเป็นรัฐฆราวาสโดยบรันเดินบวร์ค เมืองหลวงของรัฐคือมัคเดอบวร์ค และ ฮอลล์ มัคเดอบวร์คมาถูกยุบระหว่างสงครามนโปเลียนใน ค.ศ. 1807 ดินแดนของรัฐถูกรวมเข้ากับมณฑลแซกโซนีใน ค.ศ. 1815
ดูเพิ่ม

สงครามนโปเลียน
บรันเดินบวร์ค-ปรัสเซีย
Nessun dorma

ตูรันโด รับบทโดยมอนต์เซอร์รัต คาบาลเย และเปโดร ลาวิยอง
เนสซูน ดอร์มา (อังกฤษ: Nessun dorma; แปลว่า None shall sleep) เป็นท่อนอาเรียจากองก์ที่ 3 องก์สุดท้ายของอุปรากรภาษาอิตาลีเรื่อง ตูรันโด ของจาโกโม ปุชชีนี เป็นผลงานชิ้นสุดท้ายของปุชชีนีที่ดัดแปลงจากนิทานเปอร์เซียเรื่อง พันหนึ่งทิวา แต่เสียชีวิตก่อนจะแต่งเสร็จ
เนื้อร้องบรรยายถึง เจ้าชายซึ่งตอบปริศนา 3 ข้อของเจ้าหญิงตูรันโดได้แล้ว กำลังให้เจ้าหญิงผู้เย็นชาตอบปริศนากลับ โดยทายชื่อของเจ้าชายให้ถูกก่อนฟ้าสาง โดยให้โอกาสเจ้าหญิงเลือกเอา ว่าจะประหาร หรือแต่งงานกับเจ้าชาย
บทเพลงอาเรียท่อนนี้เป็นอาเรียที่มีชื่อเสียงที่สุดสำหรับขับร้องโดยนักร้องเสียงเทเนอร์ โดยเฉพาะที่ขับร้องโดยลูชาโน ปาวารอตติ ที่นำมาใช้เป็นเพลงธีมของบีบีซีในการถ่ายทอดฟุตบอลโลก 1990 ที่อิตาลี เพลงนี้ขึ้นถึงอันดับสองของป็อปชาร์ตในสหราชอาณาจักร  และยังปรากฏในวัฒนธรรมสมัยนิยมเป็นจำนวนมาก เช่นในฉากไคลแมกซ์ของภาพยนตร์หลายเรื่อง  เช่น The Killing Fields, New York Stories,  Mar adentro, The Sum of All Fears, The Mirror Has Two Faces, และ Bend It Like Beckham.
G Star

G-Star พ.ศ. 2560
G★Star (เกาหลี: 지스타; G★, อังกฤษ: Game Show & Trade, All Round) เป็นงานจัดแสดงในประเทศเกาหลีใต้ จัดขึ้นโดย กระทรวงวัฒนธรรม, กีฬา และการท่องเที่ยว จัดขึ้นเพื่อแสดงศักยภาพและซื้อขายแลกเปลี่ยนเกมในอุตสาหกรรมเกมออนไลน์ของเกาหลี ซึ่งเป็นอีกหนึ่งงานจัดแสดงที่ทั่วโลกให้ความสำคัญ จัดขึ้นครั้งแรกเมื่อปี ค.ศ. 2005 ที่ศูนย์ประชุม KINTEX เมือง กยองกิดง
ในปีนี้ (ปี ค.ศ. 2009) งาน G★Star จะจัดขึ้นที่ศูนย์ประชุม BEXCO เมืองปูซาน ในวันที่ 26-29 พฤศจิกายน
ประวัติ > G★Star 2005

จัดเมือวันที่ 10 พฤศจิกายน - 13 พฤศจิกายน ค.ศ. 2005ที่ศูนยการประชุม KINTEX โดยมีผู้เข้าร่วมงานจากกว่า 15 ประเทศ และบริษัทกว่า 156 บริษัท ร่วมผู้จัดงาน 1,600คน และผู้เข้าชมงาน 150,000 คน
ดูเพิ่ม

E3
Game Carnival
Tokyo Game Show
China Joy
แหล่งข้อมูลอื่น

เว็บไซต์อย่างเป็นทางการของงาน G★Star
Ardeola

| Pond heron |
| --- | --- |

นกยางกรอกพันธุ์อินเดีย (Ardeola grayii)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: นกกระทุง Pelecaniformes
วงศ์:: วงศ์นกยาง Ardeidae
สกุล:: Ardeola Ardeola F. Boie, 1822

สปีชีส์
 A. grayii  A. ralloides  A. bacchus  A. speciosa  A. idae  A. rufiventris
Ardeola (อังกฤษ: pond heron) เป็นชื่อสกุลหนึ่งของวงศ์นกยาง (Ardeidae) ประกอบด้วยสปีชีส์ต่าง ๆ มีนกยางกรอกพันธุ์อินเดียเป็นต้น ปกติยาว 40-50 ซม. รวมปีกกว้าง 80-100 ซม.
โดยมากผสมพันธุ์ในเขตร้อนของโลกเก่า แต่ก็มีนกอพยพคือ squacco heron (Ardeola ralloides) ในยุโรปใต้และตะวันออกกลางที่หลบหนาวไปยังแอฟริกา
ชื่อวิทยาศาสตร์มาจากคำละตินว่า ardeola ซึ่งแปลว่า นกยางเล็ก
นกมีลักษณะอ้วนเตี้ย คอสั้น ปากหนาสั้น ปกติหลังสีเหลืองหรือน้ำตาล คอด้านหน้าและอกมีสีหรือเป็นลาย
ในฤดูร้อน นกโตแล้วอาจมีขนคอยาว
นกยางกรอกจะดูเปลี่ยนไปเมื่อบิน เพราะจะดูขาวมากเนื่องจากปีกสีขาวสด
แหล่งผสมพันธุ์เป็นพื้นที่ชุ่มน้ำ
ทำรังเป็นฝูงเล็ก ๆ บ่อยครั้งกับนกลุยน้ำอื่น ๆ ปกติเป็นรังใหญ่ (platform nest) ทำด้วยก้านไม้อยู่ในต้นไม้หรือพุ่มไม้
วางไข่ 2-5 ใบ
นกกินแมลง ปลา และสัตว์สะเทินน้ำสะเทินบก
บ่อยครั้งพบที่หนองน้ำเล็ก ๆ ซึ่งเป็นเหตุให้สปีชีส์ต่าง ๆ ของนกมีชื่อภาษาอังกฤษเป็น pond heron (นกยางหนองน้ำ)
สปีชีส์

| ภาพ | ชื่อวิทยาศาสตร์ | ชื่อสามัญ | การกระจายตัว |
| --- | --- | --- | --- |
|  | Ardeola grayii | นกยางกรอกพันธุ์อินเดีย | อิหร่านใต้ไปทางตะวันออกจนถึงปากีสถาน อินเดีย พม่า บังกลาเทศ และศรีลังกา |
|  | Ardeola ralloides | Squacco heron | ยุโรปใต้ ตะวันออกกลาง และแอฟริกา |
|  | Ardeola bacchus | นกยางกรอกพันธุ์จีน | จีนและเอเชียตะวันออกเขตอบอุ่นและเขตกึ่งร้อนที่ใกล้ ๆ กัน |
|  | Ardeola speciosa | นกยางกรอกพันธุ์ชวา | เอเชียอาคเนย์ |
|  | Ardeola idae | นกยางกรอกพันธุ์มาดากัสการ์ | เคนยา แทนซาเนีย ยูกันดา รวันดาและแซมเบีย |
|  | Ardeola rufiventris | Rufous-bellied heron | แองโกลา บอตสวานา บุรุนดี สาธารณรัฐประชาธิปไตยคองโก เคนยา เลโซโท มาลาวี มาลี โมซัมบิก นามิเบีย รวันดา แอฟริกาใต้ เอสวาตีนี แทนซาเนีย ยูกันดา แซมเบีย และซิมบับเว |
วัฒนธรรม

คัมภีร์พุทธศาสนากล่าวถึงนกยางกรอกไว้ในเวสสันดรชาดก มหาวนวัณณนา คือ เมื่อสนทนากับชูชก อัจจุตฤๅษีได้พรรณนาถึงป่าที่พระเวสสันดรทรงอาศัยอยู่ว่ามีนกชนิดนี้
คลังภาพ

นกยางกรอกในเมืองโกลกาตา อินเดีย
เชิงอรรถและอ้างอิง

↑  Jobling, James A (2010). The Helm Dictionary of Scientific Bird Names. London: Christopher Helm. p. 54. ISBN 978-1-4081-2501-4.
↑  "พระไตรปิฎกฉบับมหาจุฬาฯ (ภาษาไทย) เล่มที่ 28 พระสุตตันตปิฎก ขุททกนิกาย ชาดก ภาค 2 ข้อ 2067", E-Tipitaka 3.0.7, 2018, นกกะปูด ไก่ป่า นกหัสดีลิงค์ ร่ำร้องคูขันหากันและกัน นกยางโทน นกยางกรอก นกโพระดก นกต้อยตีวิด นกกระเรียน
| --- | --- |
การแยกแยะหน่วยอนุกรมวิธาน:  Wikidata: Q776739  Wikispecies: Ardeola  ADW: Ardeola  BOLD: 4579  Fauna Europaea: 96643  Fossilworks: 142806  GBIF: 2480901  iNaturalist: 4989  IRMNG: 1278673  ITIS: 174860  NBN: NHMSYS0000530174  NCBI: 188374  WoRMS: 203936  ZooBank: F29D3406-83BC-493A-9606-10232063AB8B
PDCA

แม่แบบ:ชื่ออังกฤษARUNกกRATTANAVICHAI+ID+Card+Thai
ภาพวงจร PDCA
PDCA หรือที่เรียกว่าวงจรเดมิง (อังกฤษ: Deming Cycle) หรือวงจรชูฮาร์ต (Shewhart Cycle) คือวงจรการควบคุมคุณภาพ
1. Plan (วางแผน) หมายถึง การวางแผนการดำเนินงานอย่างรอบคอบ ครอบคลุมถึงการกำหนดหัวข้อที่ต้องการปรับปรุงเปลี่ยนแปลง ซึ่งรวมถึงการพัฒนาสิ่งใหม่ๆ การแก้ปัญหาที่เกิดขึ้นจากการปฏิบัติงาน อาจประกอบด้วย การกำหนดเป้าหมาย หรือวัตถุประสงค์ของการดำเนินงาน Plan การจัดอันดับความสำคัญของ เป้าหมาย กำหนดการดำเนินงาน กำหนดระยะเวลาการดำเนินงาน กำหนดผู้รับผิดชอบหรือผู้ดำเนินการและกำหนดงบประมาณที่จะใช้ การเขียนแผนดังกล่าวอาจปรับเปลี่ยนได้ตามความเหมาะสมของลักษณะ การดำเนินงาน การวางแผนยังช่วยให้เราสามารถคาดการณ์สิ่งที่เกิดขึ้นในอนาคต และช่วยลดความสูญเสียต่างๆที่อาจเกิดขึ้นได้
2.Do (ปฏิบัติตามแผน) หมายถึง การดำเนินการตามแผน อาจประกอบด้วย การมีโครงสร้างรองรับ การดำเนินการ (เช่น คณะกรรมการหรือหน่วยงานของคณะ) มีวิธีการ ดำเนินการ (เช่น มีการประชุมของคณะกรรมการมีการจัดการเรียน การสอน มีการแสดงความจำนงขอรับนักศึกษาไปยังทบวงมหาวิทยาลัย) และมีผลของการดำเนินการ (เช่น รายชื่อนักศึกษาที่รับในแต่ละปี)
3.Check (ตรวจสอบการปฏิบัติตามแผน) หมายถึง การประเมินแผน อาจประกอบด้วย การประเมินโครงสร้างที่รองรับ การดำเนินการ การประเมินขั้นตอนการดำเนินงาน และการประเมินผลของ การดำเนินงานตามแผนที่ได้ตั้งไว้ โดยในการประเมินดังกล่าวสามารถ ทำได้เอง โดยคณะกรรมการที่รับผิดชอบแผนการดำเนินงานนั้น ๆ ซึ่งเป็นลักษณะของการประเมินตนเอง โดยไม่จำเป็นต้องตั้งคณะกรรมการ อีกชุดมาประเมินแผน หรือไม่จำเป็นต้องคิดเครื่องมือหรือแบบประเมิน ที่ยุ่งยากซับซ้อน
4.Act (ปรับปรุงแก้ไข) หมายถึง การนำผลการประเมินมาพัฒนาแผน อาจประกอบด้วย การนำผลการ ประเมินมาวิเคราะห์ว่ามีโครงสร้าง หรือขั้นตอนการปฏิบัติงานใดที่ควร ปรับปรุงหรือพัฒนาสิ่งที่ดีอยู่แล้วให้ดียิ่งขึ้นไปอีก และสังเคราะห์รูปแบบ การดำเนินการใหม่ที่เหมาะสม สำหรับการดำเนินการ ในปีต่อไป http://www.oknation.net/blog/print.php?id=187752 เก็บถาวร 2008-10-05 ที่ เวย์แบ็กแมชชีน
ดัชเชสเอลีซาเบ็ทแห่งเวือร์ทเทิมแบร์ค

ดัชเชสเอลีซาเบ็ทแห่งเวือร์ทเทิมแบร์ค
ดัชเชสเอลีซาเบ็ทแห่งเวือร์ทเทิมแบร์ค (เยอรมัน: Herzogin Elisabeth von Württemberg; พระนามเต็ม: เอลีซาเบ็ท วิลเฮ็ลมีเนอ ลูอีเซอ, Elisabeth Wilhelmine Louise von Württemberg) ทรงเป็นดัชเชสแห่งเวือร์ทเทิมแบร์ค และเป็นพระชายาพระองค์แรกในจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ ซึ่งขณะนั้นทรงดำรงตำแหน่งอาร์ชดยุคแห่งออสเตรียอยู่ หลังจากอภิเษกสมรสแล้ว พระองค์ก็ทรงได้รับการสถาปนาเป็นอาร์ชดัชเชสแห่งออสเตรีย (Her Royal Highness Archduchess Elisabeth of Austria)
ดัชเชสเอลีซาเบ็ททรงประสูติเมื่อวันที่ 21 เมษายน พ.ศ. 2310 ณ เมืองเทรพโทอันแดร์เรกา พอเมอเรเนีย (ปัจจุบันคือเมืองตแชเบียตุฟในประเทศโปแลนด์) พระองค์เป็นพระราชธิดาองค์ที่ 3 และเป็นพระราชบุตรองค์ที่ 8 ในดยุคฟรีดริชที่ 3 อ็อยเกนแห่งเวือร์ทเทิมแบร์ค และเจ้าหญิงฟรีเดอรีเคอแห่งบรันเดินบวร์ค-ชเวท พระองค์ทรงได้รับการศึกษาในกรุงเวียนนา นครหลวงของจักรวรรดิโรมันอันศักดิ์สิทธิ์ เมื่อมีพระชนมายุเพียง 15 พรรษา โดยได้รับการเป็นพระอุปถัมภ์ของจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ โดยหลังจากจบการศึกษาแล้ว พระองค์ก็มีพระบรมราชานุญาตให้จัดงานอภิเษกสมรสระหว่างดัชเชสเอลีซาเบ็ทกับพระนัดดาของพระองค์ อาร์ชดยุคฟรันทซ์แห่งออสเตรีย (ภายหลังทรงครองราชย์เป็นสมเด็จพระจักรพรรดิแห่งโรมันอันศักดิ์สิทธิ์) งานอภิเษกสมรสได้รับการจัดขึ้นเมื่อวันที่ 6 มกราคม พ.ศ. 2331 ในกรุงเวียนนา โดยสมเด็จพระราชปิตุลา จักรพรรดิโยเซ็ฟทรงจัดขึ้นทั้งหมด หลังจากเมื่อทั้ง 2 พระองค์อภิเษกสมรสแล้ว ดัชเชสเอลีซาเบ็ทก็ทรงได้รับการสถาปนาเป็นอาร์ชดัชเชสแห่งออสเตรีย
เมื่อปลายปี พ.ศ. 2332 อาร์ชดัชเชสเอลีซาเบ็ทก็ทรงตั้งพระครรภ์ โดยขณะนั้น จักรพรรดิโยเซ็ฟมีพระอาการประชวรพอดี โดยพระอาการประชวรของพระองค์ทรงทรุดฮวบลงทุกที หลังจากนั้นไม่นาน อาร์ชดัชเชสเอลีซาเบ็ทก็ทรงให้ประสูติกาลพระธิดา 1 พระองค์เมื่อวันที่ 18 กุมภาพันธ์ พ.ศ. 2333 จักรพรรดิโยเซ็ฟทรงพระราชทานพระนามว่า ลูโดวีคา เอลีซาเบ็ท (Archduchess Ludovika Elisabeth of Austria)
อาร์ชดัชเชสเอลีซาเบ็ทสิ้นพระชนม์เมื่อวันที่ 18 กุมภาพันธ์ พ.ศ. 2333 ซึ่งเมื่อทรงให้ประสูติกาลพระธิดาแล้ว พระองค์ทรงเสียพระโลหิตมาก และสิ้นพระชนม์ในเวลาต่อมา โดยพระองค์ทรงสิ้นพระชนม์ก่อนจักรพรรดิโยเซ็ฟเพียง 2 วัน ซึ่งเป็นที่น่าเสียดายอย่างยิ่งที่พระองค์ทรงไม่มีโอกาสที่จะได้เป็นจักรพรรดินีเลย โดยรวมพระชันษาของพระองค์เพียง 23 ชันษาเท่านั้น
จากนั้น 1 ปีต่อมา เมื่อวันที่ 24 มิถุนายน พ.ศ. 2334 อาร์ชดัชเชสลูโดวีคา เอลซาเบธก็ประชวรหนักและสิ้นพระชนม์ในเวลาต่อมา ด้วยพระชันษาเพียง 1 ชันษากว่า ๆ เท่านั้น
พระศพของอาร์ชดัชเชสเอลีซาเบ็ทและพระธิดาทรงถูกฝังไว้ที่วิหารฮาพส์บวร์ค กรุงเวียนนา
CYP3A7

ไซโทโครม P450 3A7 (อังกฤษ: Cytochrome P450 3A7; ชื่อย่อ: CYP3A7; EC 1.14.14.1) เป็นเอนไซม์ในมหาสกุลไซโทโครม P450 ประกอบด้วยกรดอะมิโนจำนวน 503 ตัว มีขนาดคิดเป็นร้อยละ 87 ของ CYP3A4 มีบทบาทสำคัญในระบบการเปลี่ยนแปลงยา (biotransformation system) ของตัวอ่อนระยะฟีตัสของมนุษย์ โดยจะทำหน้าที่คล้ายคลึงกับ CYP3A4 ในผู้ใหญ่ โปรตีน CYP3A7 ของมนุษย์จะถูกเข้ารหัสโดยยีน CYP3A7 ซึ่งยีนนี้เป็นส่วนหนึ่งของกลุ่มยีน cytochrome P450 บน โครโมโซมคู่ที่ 7 โลคัส 7q22.1
ทั้งนี้ เอนไซม์ในตระกูลย่อย CYP3A ซึ่งรวมถึง CYP3A7 จัดเป็นกลุ่มเอนไซม์ที่มีการแสดงออกมากที่สุดในบรรดาเอนไซม์มหาสกุลไซโทโครม P450 ที่ตับ โดยเอนไซม์ CYP3A นี้จะทำหน้าที่เมแทบอไลซ์ยาต่างๆที่ใช้ในการป้องกันและบำบัดรักษาโรคในปัจจุบันได้มากกว่าร้อยละ 50
อัลลีลที่สำคัญ

อัลลีล CYP3A7*1C มีความสัมพันธ์การเกิดผลการรักษาที่ไม่พึงประสงค์ในผู้ป่วยโรคมะเร็งบางชนิด ทั้งนี้เป็นไปได้ว่าปรากฏการณ์ดังกล่าวอาจเกิดจากผลของเอนไซม์ต่อยาเคมีบำบัดบางชนิด
ดูเพิ่ม

สถานีย่อยเภสัชกรรม
ไซโตโครม P450
เมแทบอลิซึมของยา
CYP3A4
แหล่งข้อมูลอื่น

โปรตีน CYP3A7 ของมนุษย์ ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
ตำแหน่งจีโนม CYP3A7 ของมนุษย์ และหน้าเพจแสดงข้อมูลเกี่ยวกับยีน CYP3A7 ใน UCSC Genome Browser
บทความนี้รวบรวมข้อมูลจากหอสมุดแพทยศาสตร์แห่งชาติอเมริกัน ซึ่งจัดเป็นสาธารณสมบัติ
| ด ค กไซโทโครม, ออกซีจีเนส: ไซโทโครม P450  (EC 1> 14) |
| --- | --- |
CYP1:  A1  A2  B1 
CYP2:  A6  A7  A13  B6  C8  C9  C18  C19  D6  E1  F1  J2  R1  S1  U1  W1 
CYP3 (CYP3A):  A4  A5  A7  A43 
CYP4:  A11  A22  B1  F2  F3  F8  F11  F12  F22  V2  X1  Z1 
CYP5-20:  CYP5 (A1)  CYP7 (A1, B1)  CYP8 (A1, B1)  CYP11 (A1, B1, B2)  CYP17 (A1)  CYP19 (A1)  CYP20 (A1) 
CYP21-51:  CYP21 (A2)  CYP24 (A1)  CYP26 (A1, B1, C1)  CYP27 (A1, B1, C1)  CYP39 (A1)  CYP46 (A1)  CYP51 (A1) 
| ด ค กออกซิโดรีดักเทส: ไดออกซีจีเนส, รวมถึง สเตอรอยด์ดีไฮโดรจีเนส (EC 1> 14) |
| --- | --- |
1.14.11: 2-ออกโซกลูตาเรท:  โพรลิล ไฮดรอกซีเลส  ไลซิล ไฮดรอกซีเลส 
1.14.13: NADH หรือ NADPH:  มอนอออกซีจีเนสที่มีส่วนประกอบของฟลาวิน FMO1  FMO2  FMO3  FMO4  FMO5  ไนตริกออกไซด์ ซินเทส NOS1  NOS2  NOS3  คอเลสเตอรอล 7α-ไฮดรอกซีเลส  มีเทน มอนอออกซีจีเนส  3A4  ลาโนสเตอรอล 14α-ดีเมทิเลส  24-ไฮดรอกซีคอเลสเตอรอล 7α-ไฮดรอกซีเลส 
1.14.14: รูปที่ถูกรีดิวซ์ของฟลาวิน หรือฟลาโวโปรตีน:  19A1  2D6  2E1 
1.14.15: รูปที่ถูกรีดิวซ์ของโปรตีนไอรอน-ซัลเฟอร์:  11B1  11B2  11A1 
1.14.16: รูปที่ถูกรีดิวซ์ของพเทอริดีน (พึ่งพา BH4):  เฟนิลอลานีน ไฮดรอกซีเลส  ไทโรซีนไฮดรอกซีเลส  ทริปโตเฟนไฮดรอกซีเลส 
1.14.17: รูปที่ถูกรีดิวซ์ของแอสคอร์เบต:  โดปามีน บีตา-ไฮดรอกซีเลส 
1.14.18-19: อื่นๆ:  ไทโรซิเนส  สเตียรออิล-โคเอ ดีแซทเทอเรส-1 
1.14.99 - เบ็ดเตล็ด:  ไซโคลออกซีจีเนส  ฮีม ออกซีจีเนส (HMOX1)  สควอลีน มอนอออกซีจีเนส  17A1  21A2 
| ด ค กเอนไซม์ |
| --- | --- |
การทำงาน:  ตำแหน่งกัมมันต์  ตำแหน่งเข้นเร่ง  คาตาไลติกไทรแอด  ช่องออกซีแอนไอออน  คสามสำส่อนของเอนไซม์  เอนไซม์สมบูรณ์แบบในเชิงการเร่ง  โคเอนไซม์  โคแฟกเตอร์  เอนไซม์เร่งปฏิกิริยา 
การควบคุม:  การควบคุมอัลโลสเตอริก  การทำงานร่วมกัน  เอนไซม์ยับยั้ง 
การจำแนก:  หมายเลข EC  มหาสกุลของเอนไซม์  สกุลของเอนไซม์  รายชื่อเอนไซม์ 
จลศาสตร์:  จลศาสตร์ของเอนไซม์  Eadie–Hofstee diagram  Hanes–Woolf plot  Lineweaver–Burk plot  Michaelis–Menten kinetics 
ประเภท:  EC1 Oxidoreductases (รายชื่อ)  EC2 Transferases (รายชื่อ)  EC3 Hydrolases (รายชื่อ)  EC4 Lyases (รายชื่อ)  EC5 Isomerases (รายชื่อ)  EC6 Ligases (รายชื่อ)
Roc

อาร์โอซี, Roc, ROC, or R.O.C. อาจหมายถึง
สาธารณรัฐจีน (อังกฤษ: Republic of China ; ROC) ชื่อทางการของประเทศไต้หวัน
สาธารณรัฐจีน (ค.ศ. 1912–1949) (อังกฤษ: Republic of China; ROC)  พรรคคอมมิวนิสต์นำโดย เหมา เจ๋อตง ได้จัดตั้งสาธารณรัฐประชาชนจีน ขับไล่รัฐบาลจีนคณะชาติออกจากจีนแผ่นดินใหญ่ ส่วนเจียง ไคเชกและพรรคก๊กมินตั๋งได้ถอยร่นไปยังเกาะไต้หวัน
สาธารณรัฐคองโก (อังกฤษ: Republic of the Congo; ROC) ตั้งอยู่ทางส่วนด้านตะวันตกของดินแดน โดยในอดีตได้เป็นอาณานิคมของประเทศเบลเยี่ยม เดิมชื่อว่า คองโก
สาธารณรัฐไซปรัส (อังกฤษ: Republic of Cyprus; ROC) ชื่อทางการของประเทศไซปรัส
คณะกรรมการโอลิมปิกรัสเซีย (อังกฤษ: Russian Olympic Committee )
นักกีฬาคณะกรรมการโอลิมปิกรัสเซียในโอลิมปิกฤดูร้อน 2020 (รหัสไอโอซี: ROC)
นักกีฬาคณะกรรมการโอลิมปิกรัสเซียในโอลิมปิกฤดูหนาว 2022 (รหัสไอโอซี: ROC)
สาธารณรัฐจีนในโอลิมปิก (อังกฤษ: Republic of China; รหัสไอโอซี: ROC) ไต้หวันใช้รหัสไอโอซีนี้ในช่วง ค.ศ. 1972–1976 ปัจจุบันยกเลิกไปแล้ว
ร็อกเนชัน (อังกฤษ: Roc Nation) เป็นบริษัทอเมริกัน จัดการด้านการทำซ้ำของดนตรีและความบันเทิง
ร็อก (อังกฤษ: Roc) เป็นนกยักษ์ในตำนานของชาวอาหรับ
RFLP

วิธีการ อาร์เอฟแอลพี (อังกฤษ: Restriction Fragment Length Polymorphism; ตัวย่อ: RFLP) เป็นวิธีที่ใช้ดีเอ็นเอตรวจสอบ (DNA probe) ซึ่งเป็นชิ้นส่วนดีเอ็นเอสายเดี่ยวขนาดเล็กที่ทราบลำดับเบสและทำการติดฉลากสารกัมมันตรังสีเพื่อใช้ในการติดตามผล นำมาทำปฏิกิริยากับดีเอ็นเอของสิ่งมีชีวิตที่สนใจที่ถูกแยกเป็นเส้นเดี่ยว และถูกตัดย่อยด้วยเอนไซม์ตัดจำเพาะ (restriction enzymes) โดยอาศัยความสามารถของดีเอ็นเอตรวจสอบที่สามารถเข้าคู่หรือจับกันกับสายดีเอ็นเอ เป้าหมายตรงตำแหน่งที่มีลำดับเบสเป็นคู่สม (DNA hybridization)กันได้
ผลที่ได้จากการตรวจสอบ

คือ แถบดีเอ็นเอที่มีขนาดแตกต่างกันที่เกิดจากการเข้าคู่ระหว่างชิ้นดีเอ็นเอขนาดต่างๆ ที่สามารถเข้าคู่กับชิ้นดีเอ็นเอตรวจสอบได้ บนแผ่นเม็มเบรนพิเศษจากการทำปฏิกิริยาของสารกัมมันตรังสีบนชิ้นดีเอ็นเอตรวจสอบ ซึ่งขนาดของชิ้นดีเอ็นเอที่ได้เป็นผลมาจากความหลากหลายของตำแหน่งจดจำ (recognition site) ของเอนไซม์ตัดจำเพาะบนสายดีเอ็นเอนั้นๆ
Gangubai Kathiawadi: หญิงแกร่งแห่งมุมไบ

| Gangubai Kathiawadi: หญิงแกร่งแห่งมุมไบ |
| --- | --- |

กำกับ: สัมชัย ลีลา ภันสาลี
บทภาพยนตร์: สัมชัย ลีลา ภันสาลี อุตกรษิณี วศิษฐา 
บทสนทนาโดย: ประกาศ กปาฑิยา อุตกรษิณี วศิษฐา
 
เนื้อเรื่อง: หุเสน ไซที
อำนวยการสร้าง: ชยันตีลาล คทา สัมชัย ลีลา ภันสาลี
นักแสดงนำ:   อาลิยา ภัฏฏ์  ศานตนุ มเหษวริ  วิชัย ราซ  อินทรา ติวารี  สีมา ปาห์วา 
กำกับภาพ: สุทีป จาเตรชี
ตัดต่อ: สัมชัย ลีลา ภันสาลี
ดนตรีประกอบ: ดนตรีประกอบ: สันชิต พลหร  อันกิต พลหร เพลง: สัมชัย ลีลา ภันสาลี
บริษัทผู้สร้าง: ภันสาลีโปรดักชัน เพ็นอินเดียลิมิเต็ด 
ผู้จัดจำหน่าย: เพ็นมรุธรเอ็นเตอร์เทนเมนต์
วันฉาย:   16 กุมภาพันธ์ ค.ศ. 2022 (2022-02-16) (แบร์ลีนาเลอ)  25 กุมภาพันธ์ ค.ศ. 2022 (2022-02-25) (อินเดีย) 
ความยาว: 154 นาที
ประเทศ:  อินเดีย
ภาษา: ฮินดี
ทุนสร้าง: 100–160 สิบล้านรูปี
ทำเงิน: 209.25 สิบล้านรูปี
Gangubai Kathiawadi: หญิงแกร่งแห่งมุมไบ (อังกฤษ: Gangubai Kathiawadi) เป็นภาพยนตร์อินเดียในภาษาฮินดีแนวอาชญากรรมชีวประวัติ ฉายในปี พ.ศ. 2565 กำกับโดย สัมชัย ลีลา ภัณสาลี และผลิตโดย ชยันตีลาล คทา นำแสดงโดย อาลิยา ภัฏฏ์ รับบทเป็นนางเอกในเรื่องในขณะที่นักแสดงคนอื่น ๆ เช่น ศานตนุ มเหษวริ, วิชัย ราซ, อินทิรา ติวารี และสีมา ปาห์วา มีบทบาทสำคัญกับ อชัย เทวคัน นำเสนอในลักษณะสมทบ
ภาพยนตร์เรื่องนี้สร้างจากเรื่องจริงของ คังคุพาอี หรชีวนทาส ที่รู้จักกันในชื่อ คังคุพาอี โกเฐวาลี ที่ชีวิตถูกบันทึกไว้ในหนังสือเรื่อง ราชินีมาเฟียแห่งมุมไบ (Mafia Queens of Mumbai) เขียนโดย เอส หุเสน ไซที ภาพยนตร์เรื่องนี้แสดงให้เห็นถึงการเกิดขึ้นของหญิงสาวธรรมดาคนหนึ่งจากกาฐิยาวารซึ่งไม่มีทางเลือกอื่นนอกจากต้องโอบรับวิถีแห่งโชคชะตาและเหวี่ยงมันให้เป็นประโยชน์แก่เธอ
ภาพยนตร์เรื่องนี้ฉายรอบปฐมทัศน์ในเทศกาลภาพยนตร์นานาชาติเบอร์ลินครั้งที่ 72 เมื่อวันที่ 16 กุมภาพันธ์ พ.ศ. 2565 และวางจำหน่ายในโรงภาพยนตร์เมื่อวันที่ 25 กุมภาพันธ์ พ.ศ. 2565
เนื้อเรื่อง

เกิดในครอบครัวที่ร่ำรวยในกาฐิยาวาร คงคา หรชีวนทาส ใฝ่ฝันที่จะเป็นนักแสดงบอลลีวูด เมื่ออายุได้ 16 ปี เธอตกหลุมรักกับรัมณิก ลาล พวกเขาหนีและไปที่มุมไบ ตามที่เขาสัญญาของคงคา อาชีพนักแสดงภาพยนตร์ภายใต้การดูแลของป้าของเขาชื่อว่าศีลา แต่ทั้งชีวิตของเธอกลับหัวกลับหางเมื่อเขาขายตัวเธอไปที่ซ่องโสเภณีในกามฐิปุระเพื่อเงิน 1,000 รูปีซึ่งเธอบังคับให้ต้องค้าประเวณี ขณะอยู่ที่นั่น คงคาเป็นเพื่อนผู้หญิงชื่อกัมลี ผู้ชายชื่อว่าเศากต ขาน ปฐัน เยี่ยมชมซ่องและโจมตีคงคา คงคาไปหาราฮิม ลาลา หัวหน้ามาเฟียเพื่อความยุติธรรม และเขาก็กลายเป็นพี่ชายของเธอหลังจากที่เขาได้ยินคำวิงวอนของเธอ คังคุพาอีกลายเป็นมาดามของซ่องของเธอหลังจากที่มาดามคนปัจจุบันเสียชีวิต เธอเปลี่ยนชื่อตัวเองเป็นคังคุพาอี (หรือเรียกว่า คังคุไบ) และกลายเป็นบุคคลสำคัญทางการเมือง ต่อมาคังคุพาอีก็หลงรักอาฟสาน ช่างตัดเสื้อหนุ่ม เธอวิ่งขัดขวางราเซียในการเลือกตั้งประธานาธิบดีของกามฐิปุระและชนะหลังจากฉายภาพยนตร์ ขณะที่คำพูดของราเซียดึงคนออกไปและกำลังเห็นอาฟสานแต่งงานกับลูกสาวของโสเภณี
นักแสดง

อาลิยา ภัตต์ รับบทเป็น คงคา ชักชีวนทาส หรือที่รู้จักในชื่่อ คังคุพาอี กาฐิยาวาฑี หรือ คังคุไบ, มาเฟียหญิงดอนและมาดามแห่งโสเภณีในกมฐิปุระ
ศานตนุ มเหษวรี รับบทเป็น อัฟสาน
วิชัย ราซ รับบทเป็น ราเซียพาอี
อินทิรา ติวารี รับบทเป็น กัมลี
สีมา ปาห์วา รับบทเป็น ศีละ มาสี
วรุณ กปูร รับบทเป็น รัมณิก ลาล
ชิม สรรภ รับบทเป็น นักข่าวอามิน ไฟซี
อชัย เทวคัน ในตัวละครสมทบขยายเป็น ราฮิม ลาลา คนดอนและพี่ชายสาบานของคังคุไบ (อิงจาก กรีม ลาลา).
หุมา กุเรษี ในรูปแบบพิเศษในเพลง "ศิกยัต (Shikayat)"
ราหุล โวห์รา รับบทเป็น นายกรัฐมนตรีอินเดีย (ชวาหะร์ลาล เนห์รู)
อันมล คชนี รับบทเป็น พิรชู
ประศานต์ กุมาร รับบทเป็น พัทรี
ราซา มุรท รับบทเป็น แขกของลาลา
ฉยา กาทัม รับบทเป็น รัศมีพาอี
มิตาลี ชคตาป รับบทเป็น กุสุม
ปัลลวี ชาธวี รับบทเป็น รามา
กรุติ สักเษณา รับบทเป็น นิมมี
โสนัล สาคร รับบทเป็น พัณโณ
ลตา สิงห์ รับบทเป็น ลตา
เอกตา ศรี รับบทเป็น เอกตา
อภิรามิ โพส รับบทเป็น อภิรามิ
จุม ทารัง รับบทเป็น จุม
พลเทว เตรหน รับบทเป็น ช่างตัดเสื้อ
ชหนคีร ขาน รับบทเป็น เศากต ขาน ปฐัน
ไฟซ์ ขาน รับบทเป็น ลิยกต
แหล่งข้อมูลอื่น

Gangubai Kathiawadi: หญิงแกร่งแห่งมุมไบ ที่อินเทอร์เน็ตมูวีเดตาเบส
Gangubai Kathiawadi: หญิงแกร่งแห่งมุมไบ ที่รอตเทนโทเมโทส์
SJ

SJ (ภาษาอังกฤษว่า เอสเจ) อาจหมายถึง
แซนโฮเซ เมืองในรัฐแคลิฟอร์เนีย
สการ์เล็ต โจแฮนสัน นักแสดง
โชเน็นจัมป์ นิตยสารการ์ตูนญี่ปุ่น
คณะแห่งพระเยซูเจ้า (อังกฤษ: Society of Jesus)
ซูเปอร์จูเนียร์ กลุ่มดนตรีสัญชาติเกาหลี
เซเลอร์จูปิเตอร์ ตัวละครในเซเลอร์มูน
| อักษร S ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| SA | SB | SC | SD | SE | SF | SG | SH | SI | SJ | SK | SL | SM | SN | SO | SP | SQ | SR | SS | ST | SU | SV | SW | SX | SY | SZ |
| AS | BS | CS | DS | ES | FS | GS | HS | IS | JS | KS | LS | MS | NS | OS | PS | QS | RS | SS | TS | US | VS | WS | XS | YS | ZS |
Platycerium bifurcatum

| Platycerium bifurcatum |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Pteridophyta
ชั้น:: Pteridopsida
อันดับ:: Polypodiales
วงศ์:: Polypodiaceae
สกุล:: Platycerium
สปีชีส์:: P.  bifurcatum
ชื่อทวินาม
Platycerium bifurcatum (Cav.) C. Chr.

Platycerium bifurcatum (อังกฤษ: Elkhorn Fern) เป็นเฟินอิงอาศัยในสกุลชายผ้าสีดา มีถิ่นกำเนิดในทางตะวันออกเฉียงใต้ของประเทศออสเตรเลีย ในรัฐนิวเซาท์เวลส์ รัฐควีนส์แลนด์ และบนเกาะลอร์ดฮาว (Lord Howe Island) ชื่อ bifurcatum มาจากคำว่า bifurcate หมายถึง ง่าม หรือ แฉก บ่งบอกถึงลักษณะของใบชายผ้าที่แบ่งเป็นแฉกแบบนิ้วมือ
ลักษณะทางพฤกษศาสตร์

ลำต้นเหง้าเป็นแท่งเลื้อยสั้น มีเกล็ดปกคลุมสีน้ำตาล ใบกาบรูปกลมกึ่งรี มีเส้นผ่าศูนย์กลางกว้างได้ถึง 30 ซม. ปลายด้านบนตั้งขึ้น ขอบบนเรียบ หยัก หรือหยักตื้น เส้นใบละเอียดเป็นร่างแห ใบชายผ้าชูตั้งขึ้น แยกเป็นแฉก ปลายใบโค้งลง มีขนปกคลุม ใบชายผ้าสามารถยาวได้ถึง 100 ซม.
DAN DAN โคโกโระฮิกาเรเตกุ

| "DAN DAN โคโกโระฮิกาเรเตกุ" |
| --- | --- |

เพลงโดยฟีลด์ออฟวิว
จากอัลบั้มฟีลด์ออฟวิว 2
วางจำหน่าย: 11 มีนาคม พ.ศ. 2539
แนวเพลง: เจป็อป (เพลงอนิเมะ)
ความยาว: 10:42
ค่ายเพลง: ไซน์เร็คคอร์ด
ผู้ประพันธ์เพลง: อิซูมิ ซากาอิ, เท็ตสึโร โอะดะ
DAN DAN โคโกโระฮิกาเรเตกุ (ญี่ปุ่น: DAN DAN 心魅かれてく; โรมาจิ: Dan Dan Kokoro Hikarete'ku) เป็นซิงเกิลลำดับที่ 4 ของวงเจป็อป ฟีลด์ออฟวิว (FIELD OF VIEW) ออกจำหน่ายในวันที่ 11 มีนาคม พ.ศ. 2539 เพลงดังกล่าวถูกนำไปใช้เป็นเพลงเปิดตลอดการออกอากาศของอนิเมะเรื่อง ดราก้อนบอล GT และเป็นเพลงจบของภาพยนตร์ ดราก้อนบอล วิถีแห่งเจ้ายุทธจักร ในส่วนของยอดขายซิงเกิลดังกล่าวติดอันดับ 1 ในชาร์ตออริคอนประจำสัปดาห์ในสัปดาห์แรกที่ออกจำหน่าย และติดอันดับที่ 3 ประจำชาร์ตออริคอนของปี 2539